
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1207 

31 Αυγούστου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση του Οργανισμού Εσωτερικής Υπηρε¬ 
σίας του Δήμου Οινουσσών. 1 

Απόκτηση της Ελληνικής ιθαγένειας από τον ομογενή 
Καλοέροβ Ιλβάρντις (ΚΑΕΟΕΒΟν ΙΙΛ/ΑΒΩΙδ) του 

Βασιλείου και της Ελεονόρας. 2 

Απόκτηση της Ελληνικής ιθαγένειας από τον ομογενή 
Μαντουδάκη Βιτάλι (ΜΑΝΩυΩΑΚΙ νίΤΑϋΥ) του Γι- 

ούρι και της Ζάννας. 3 

Έκθεση εκτίμησης περιουσιακών στοιχείων του Δή¬ 
μου Ωραιοκάστρου Θεσσαλονίκης. 4 


ΑΠΟΦΑΣΕΙ Σ 

Αριθ. 4806 (1) 

Τροποποίηση του Οργανισμού Εσωτερικής Υπηρεσίας 
του Δήμου Οινουσσών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1) Τις διατάξεις του άρθρου 12 του ν. 1188/1981, όπως 
τροποποιήθηκαν με τις διατάξεις του ν. 1832/1989 και στη 
συνέχεια με τις διατάξεις του άρθρου 8 παρ. 5του ν. 2307/ 
1995. 

2) Την υπ’ αριθμ. 50/2005 απόφαση του Δημοτικού Συμ¬ 
βουλίου Δ.Οινουσσών Ν. Χίου. 

3) Την υπ’ αριθμ. 6/2/2005 γνώμη του Υπηρεσιακού Συμ¬ 
βουλίου των ΟΤΑ Ν. Χίου. 

4) Την υπ’ αριθμ. 1483/29.10.1997 απόφαση του Γενικού 
Γραμματέατης Περιφέρειας Βορείου Αιγαίου περί μετα¬ 
βίβασης δικαιώματος υπογραφής, αποφασίζουμε: 

Εγκρίνουμε την υπ’ αριθμ. 50/2005 απόφαση του Δημο¬ 
τικού Συμβουλίου Δ. Οινουσσών με την οποία τροποποι¬ 
είται ο Οργανισμός Εσωτερικής Υπηρεσίαςτου Δήμου και 
διαμορφώνεται ως εξής: 

Άρθρο 1 

Οι υπηρεσίες του Δήμου Οινουσσών απαρτίζονται από: 


Α) Δύο (2) Τμήματα 

Α1. Διοικητικών - Οικονομικών Υπηρεσιών 
Α2. Τεχνικών Υπηρεσιών και Περιβάλλοντος 
Β)Αυτοτελές γραφείο Κ.Ε.Π. 

Άρθρο 2 

Τα κατά το προηγούμενο άρθρο τμήματα έχουν τις πα¬ 
ρακάτω αρμοδιότητες: 

I) Τμήμα Διοικητικών και Οικονομικών Υπηρεσιών με αρ¬ 
μοδιότητες σε θέματα: 

1. Δημάρχου 

2. Γραμματείας 

3. Δημοτικού Συμβουλίου και Επιτρόπων 

4. Πρωτοκόλλου - Αρχείου - Διεκπεραίωσης - Καθαρι¬ 
σμού Δημαρχίας 

5. Δημοτικής Κατάστασης 

6. Κοινωνικής Μέριμνας 

7. Τουρισμού 

8. Λειτουργίας Καταστημάτων 

9. Προϋπολογισμού και Εκκαθαριστικών Δαπανών 

10. Εσόδων και Ακίνητης Περιουσίας 

11. Δημοτικού Ταμείου 

II) Τμήμα Τεχνικών Υπηρεσιών και Περιβάλλοντος με αρ¬ 
μοδιότητες σε θέματα: 

1. Προγραμματισμού - Μελετών και Έργων 

2. Ύδρευσης - Αποχέτευσης και Ηλεκτροφωτισμού 

3. Καθαριότητας 

4. Αγροτικής Ανάπτυξης και Περιβάλλοντος 

III) Αυτοτελές γραφείο ΚΕΠ. (Γραφείο διεκπεραίωσης 
υποθέσεων πολιτών). 

Άρθρο 3 

Για τη στελέχωση των υπηρεσιών που αναφέρονται στο 
άρθρο 2, συνιστώνται οι πιο κάτω οργανικές θέσεις: 

Α. ΠΡΟΣΩΠΙΚΟ ΜΕ ΣΥΜΒΑΣΗ ΔΗΜΟΣΙΟΥ ΔΙΚΑΙΟΥ 
ι) Διοικητικό - Οικονομικό - Τεχνικό Προσωπικό: 

Κλάδος ΠΕΙ Διοικητικού - Οικονομικού μία θέση (1) 
Κλάδος ΠΕ3 Πολιτικών - Μηχανικών μία θέση (1) 
Κλάδος ΤΕ4 Τεχνολόγων Μηχανολόγων μία θέση (1) 
Κλάδος ΤΕ 17 Διοικητικού - Λογιστικού δύο θέσεις (2) 
Κλάδος ΔΕΙ Διοικητικού τρεις θέσεις (3) 

Κλάδος ΔΕ29 Οδηγών Αυτοκινήτων μία θέση (1) 
Κλάδος ΔΕ30 Τεχνιτών Ύδρευσης μια θέση (1) 

Κλάδος ΥΕ16 Εργατών δύο θέσεις (2) 

Κλάδος ΠΕ ΚΕΠμία θέση (1) 

Κλάδος ΤΕ ΚΕΠ μία θέση (1) 

Β. ΠΡΟΣΩΠΙΚΟ ΕΠΟΧΙΑΚΩΝ ΑΝΑΓΚΩΝ 

Συνιστώνται δέκα (10) θέσεις με σχέση εργασίας ιδιωτι¬ 
κού δικαίου ορισμένου χρόνου, διαφόρων ειδικοτήτων, 
για την αντιμετώπιση εποχιακών ή άλλων πρόσκαιρων 
αναγκών (ν. 2503/1997, άρθρο 18παρ. 12). 

Η πλήρωση των θέσεων αυτών θα γίνεται σύμφωνα με 
τις ισχύουσες κάθε φορά διατάξεις και εγκυκλίους οδη¬ 
γίες που αφορούν στο προσωπικό αυτό. 

Γ. ΠΡΟΣΩΠΙΚΟ ΕΙΔΙΚΗΣ ΚΑΤΗΓΟΡΙΑΣ 

Συνίσταται μία (1) θέση Ειδικού Συμβούλου 

Άρθρο 4 

Για την πλήρωση των θέσεων που προβλέπονται στο 
άρθρο 3 του παρόντος, απαιτούνται τα τυπικά και ιδιαίτε¬ 
ρα προσόντα που προβλέπονται από τα π.δ. 37α/1987 και 
π.δ. 22/1990, π.δ. 50/2001,π.δ. 347/2003, π.δ. 44/2005 
όπως αυτά συμπληρώνονται ή τροποποιούνται ή πιθανών 
νέων που τυχόν θα ισχύουν. 

Άρθρο 5 

Προϊστάμενοι όλων των οργανικών μονάδων τοποθε¬ 
τούνται υπάλληλοι με βαθμό Α'των κατηγοριών ΠΕ, ΤΕ και 
ΔΕ. Ως οργανικές μονάδες νοούνται τα Τμήματα. Σε όλες 
τις περιπτώσεις ο ορισμός των προϊσταμένων θα γίνεται 
σύμφωνα με τις διατάξεις των άρθρων 34 και 36 του ν. 
2190/1994 ή του εκάστοτε ισχύοντος νόμου. 

Ειδικότερα: 

Ο προϊστάμενος του Τμήματος των Διοικητικών - Οικο¬ 
νομικών Υπηρεσιών πρέπει να ανήκει στον κλάδο ΠΕΙ Δι¬ 
οικητικού , ΤΕ17, ΔΕΙ. 

Ο προϊστάμενος του Τμήματος των Τεχνικών Υπηρε¬ 
σιών πρέπει να ανήκει στον κλάδο ΠΕ3 Πολιτικών Μηχανι¬ 
κών ή στον κλάδο ΤΕ4 Μηχανολόγων Μηχανικών. 

Ο προϊστάμενος του Αυτοτελούς Γ ραφείου ΚΕΠ πρέπει 
να ανήκει στον κλάδο ΠΕ Διοικητικού, ΤΕ. 

Άρθρο 6 

Οι αρμοδιότητες όπως αυτές καθορίζονται από το επό¬ 
μενο άρθρο του παρόντα Οργανισμού Εσωτερικών Υπη¬ 
ρεσιών, θα ασκούνται από τα τμήματα και γραφεία των 
αντίστοιχων υπηρεσιών. 

Άρθρο 7 

Τα καθήκοντα της Διοικητικής Υπηρεσίας του Δήμου Οι- 
νουσσών ανάγονται στα παρακάτω αντικείμενα με βάση 
τις αρμοδιότητες: 

Αρμοδιότητες σε θέματα Δημάρχου 

• Δακτυλογράφηση, αναπαραγωγή, διεκπεραίωση και 
αρχειοθέτηση προσωπικής αλληλογραφίας και αποφά¬ 
σεων του Δημάρχου. 

• Ρύθμιση συναντήσεων και επικοινωνιών του Δημάρ¬ 
χου και τήρηση ημερολογίου των προσωπικών επαφών 
του, εντός και εκτός του Δήμου. 

• Τήρηση προσωπικού αρχείου εγγράφων του Δημάρ¬ 
χου. 

• Τήρηση πρακτικών συναντήσεων ή συμβουλίων στα 
οποία μετέχει ο Δήμαρχος. 

• Συγκέντρωση στοιχείων ή εγγράφων που πρέπει να 
υπογραφούν από το Δήμαρχο και μέριμνα για την υπο¬ 
γραφή και την διεκπεραίωσή τους. 

• Τήρηση αρχείου αποφάσεων Δημάρχου. 

• Φροντίδα για τις δημόσιες σχέσεις του Δήμου. 


Αρμοδιότητες σε θέματα Γραμματείας 

• Εκτέλεση κάθε διοικητικής υποστήριξης που ανατίθε¬ 
ται από το Δήμαρχο και η οποία δεν ανήκει στην αρμοδιό¬ 
τητα των υπολοίπων υπηρεσιών. 

• Διεκπεραίωση κάθε υπόθεσης που αναθέτει ο Αντι- 
δήμαρχος στα πλαίσια των αρμοδιοτήτων τους. 

• Πληροφόρηση των δημοτών για κάθε δραστηριότητα 
του Δήμου. Ενημέρωση των δημοτών για τα δικαιώματά 
τους και τις ενέργειες που απαιτούνται για τη διεκπεραί¬ 
ωση των υποθέσεων τους καθώς και ο εφοδιασμός τους 
με τα απαραίτητα πληροφοριακά στοιχεία και έντυπα. 

• Παραλαβή υποδείξεων, προτάσεων και παραπόνων 
των δημοτών. 

• Παροχή κάθε είδους δακτυλογράφησης και γραμμα¬ 
τειακής υποστήριξης προς τις διάφορες υπηρεσιακές μο¬ 
νάδες. 

• Φροντίδα για την συγκέντρωση των διατάξεωντης νο¬ 
μοθεσίας και την κανονική εφαρμογή των γενικών ρυθμί- 
σεωντης πολιτείας στα θέματα του προσωπικού, οποιοσ¬ 
δήποτε σχέσης εργασίας, του Δήμου. 

• Διαχείριση των διαδικασιών που αφορούν την πρό¬ 
σληψη, απόλυση, προαγωγή, παραίτηση, τοποθέτηση, 
μετακίνηση, απόσπαση, μετάταξη κ.λπ. Του προσωπικού 
του Δήμου με οποιαδήποτε σχέση εργασίας, σύμφωνα με 
τις εκάστοτε ισχύουσες διατάξεις. 

• Διαχείριση των διαδικασιών ελέγχου παρουσίας, πα¬ 
ροχής αδειών, αξιολόγησης και άσκησης πειθαρχικού δι¬ 
καίου στο προσωπικό του Δήμου, με οποιαδήποτε σχέση 
εργασίας, σύμφωνα με τις εκάστοτε ισχύουσες διατά- 
ξεις. 

• Τήρηση των μητρώων και φακέλων του προσωπικού 
του Δήμου, με οποιαδήποτε εργασιακή σχέση, με τη συ¬ 
γκέντρωση και καταγραφή των κάθε είδους μεταβολών 
της οικογενειακής, υπηρεσιακής και ατομικής κατάστα¬ 
σης (προσόντα, οικογενειακή κατάσταση, απόδοση, 
αμοιβές, ποινές, κ.λπ.). 

• Τήρηση των διαδικασιών συγκέντρωσης, καταγρα¬ 
φής των πληροφοριών που έχουν σχέση με τον καθορι¬ 
σμό των κάθε φύσης αμοιβών και παροχών προς το προ¬ 
σωπικό οποιοσδήποτε εργασιακής σχέσης του Δήμου. 

• Παροχή κάθε είδους πληροφοριών, προφορικών ή 
γραπτών (πιστοποιητικά, βεβαιώσεις κ.λπ.) προς το προ¬ 
σωπικό του Δήμου που αφορούν την υπηρεσιακή του κα¬ 
τάσταση. 

• Παρακολούθηση της εφαρμογής και των μεταβολών 
της οργανωτικής δομής και στελέχωσης των υπηρεσιών 
του Δήμου. Παρακολούθηση της κατανομής των θέσεων 
εργασίας στις επιμέρους υπηρεσίες του Δήμου. 

• Συγκέντρωση στοιχείων μεταβολών του προσωπικού 
ή αντίστοιχων καταβληθέντων παροχών ή καταλογισθέ- 
ντων ποσών προς το προσωπικό του Δήμου, με οποιαδή¬ 
ποτε εργασιακή σχέση, που αντιστοιχούν και έχουν επί¬ 
δραση στην καταβολή των αμοιβών τους. 

• Καταγραφή των αθλητικών αναγκών σε συνεργασία 
με τους αρμόδιους φορείς (συλλόγους - σωματεία) και 
τους ειδικούς επιστήμονες. 

• Καταγραφή και αξιολόγηση των υπαρχόντων αθλητι¬ 
κών χώρων - εγκαταστάσεων, μέριμνα για την καλή λει¬ 
τουργία τους και την βελτίωση της αθλητικής υποδομής 
(χώροι, γυμναστές, όργανα). 

• Οργάνωση, λειτουργία και συμμετοχή σε προγράμ¬ 
ματα μαζικού αθλητισμού. 

• Μέριμνα για τη συγκρότηση και τη λειτουργία των 

σχολικών επιτροπών των σχολείων της πρωτοβάθμιας και 
δευτεροβάθμιας εκπαίδευσης και της δημοτικής επιτρο¬ 
πής παιδείας, που λειτουργούν στα πλαίσια του Δήμου. 

• Διοικητική υποστήριξη της δημοτικής επιτροπής παι¬ 
δείας. 

• Συνεργασία με την τεχνική υπηρεσία για την κατα¬ 
γραφή των στεγαστικών αναγκών των σχολείων και τη 
διεκπεραίωση κτιριακών θεμάτων που έχουν σχέση με συ¬ 
ντηρήσεις, προσθήκες αιθουσών κ.λπ. 

• Καταγραφή καταστάσεων κατανομής λειτουργικών 
δαπανών και ενημέρωση των σχολείων για την παραλαβή 
των χρημάτων. 

Αρμοδιότητες σε θέματα Δημοτικού Συμβουλίου και 
Επιτρόπων 

• Κατάρτιση σε συνεργασία με τον πρόεδρο του Δ.Σ. 
της ημερήσιας διάταξης των συνεδριάσεων του Δ.Σ. και 
ενημέρωση των μελών του Δ.Σ. για τα θέματα και το χρό¬ 
νο/τόπο κάθε συνεδρίασης. 

• Συγκέντρωση, αναπαραγωγή και αποστολή στα μέλη 
του Δ.Σ. των διαφόρων εισηγήσεων και γενικά του ενημε¬ 
ρωτικού υλικού που αντιστοιχεί στα διάφορα θέματα των 
συνεδριάσεων. 

• Μέριμνα για το χώρο των συνεδριάσεων, την καλή λει¬ 
τουργία των εγκαταστάσεων, την ύπαρξη των κατάλλη¬ 
λων μέσων κλπ. 

• Τήρηση πρακτικών και αποφάσεων του Δ.Σ. 

• Δακτυλογράφηση/αναπαραγωγή αποφάσεωντου Δ.Σ. 
και αποστολή τους στην Υπηρεσία Τ.Α. της Περιφέρειας. 

• Ενημέρωση των υπηρεσιών του Δήμου για τις εγκε¬ 
κριμένες αποφάσεις του Δ.Σ. 

• Ενημέρωση των αρμοδίων επιτρόπων του Δ.Σ. για τα 
θέματα που παραπέμπονται σε αυτές από το Δημοτικό 
Συμβούλιο προς λήψη οριστικής απόφασης. 

• Παροχή κάθε είδους γραμματειακής υποστήριξης 
προς τη Δημαρχιακή Επιτροπή και τις μόνιμες και έκτα¬ 
κτες επιτροπές που συνιστάτο Δημοτικό Συμβούλιο. 

• Τήρηση αρχείου εκπροσώπων του Δήμου σε διάφο¬ 
ρους φορείς και όργανα. Φροντίδα για την αποστολή 
στοιχείων προς τους προηγούμενους εκπροσώπους, επι¬ 
κοινωνία, παραλαβή και εσωτερική διεκπεραίωση των εκ¬ 
θέσεων των εκπροσώπων προς το Δήμο. 

Αρμοδιότητες σε θέματα Πρωτοκόλλου - Αρχείου - 
Διεκπεραίωσης - Καθαρισμού Δημαρχίας 

• Τήρηση των διαδικασιών πρωτοκόλλησης των κάθε 
είδους εισερχόμενων στο Δήμο εγγράφων. Διανομή των 
εγγράφων στις επιμέρους υπηρεσίες του Δήμου. 

• Τήρηση των διαδικασιών πρωτοκόλλησης των κάθε 
είδους εξερχόμενων από το Δήμο εγγράφων. Διεκπεραί¬ 
ωση / αποστολή των εγγράφων αυτών στους αποδέκτες. 

• Τήρηση ενεργών και ιστορικών αρχείων εγγράφων 
σύμφωνα με τις ισχύουσες διατάξεις. Τήρηση του γενικού 
αρχείου του Δήμου. 

• Μέριμνα για την εκτέλεση των γενικών βοηθητικών 
λειτουργιών υποστήριξης για τις ανάγκες των υπηρεσιών 
του Δήμου (τέλεξ, φαξ, φωτοαντιγραφήσεις, εξωτερικές 
και εσωτερικές εργασίες διακίνησης εγγράφων, καθαριό¬ 
τητα δημαρχιακού κτηρίου κ.λπ.). 

Αρμοδιότητες σε θέματα Δημοτικής Κατάστασης 

• Σύνταξη, ενημέρωση και τήρηση των βιβλίων του δη¬ 
μοτολογίου και πληθυσμού. 

• Τήρηση για κάθε οικογένεια ιδιαίτερου φακέλου μετά 
σχετικά δικαιολογητικά και αρχείου αποφάσεων μεταβο¬ 
λών στο δημοτολόγιο. 


• Έκδοση πιστοποιητικών προσωπικής, οικογενειακής 
κατάστασης και ταυτοπροσωπίας των δημοτών. 

• Επιμέλεια της εφαρμογής των σχετικών με τους δη¬ 
μότες διατάξεων του δημοτικού / κοινοτικού κώδικα, του 
κώδικα Ελληνικής ιθαγένειας. 

• Τήρηση και συνεχής ενημέρωση αρχείων στα οποία 
καταγράφονται τα ληξιαρχικά γεγονότα που συμβαίνουν 
στην περιφέρεια του Δήμου (γεννήσεις, γάμοι, θάνατοι) 
καθώς και κάθε μεταγενέστερο γεγονός που συνδέεται 
με αυτά (βαπτίσεις, διαζύγια ονοματοθεσία, μεταβολή 
θρησκεύματος κ.λπ.) σύμφωνα με τις ισχύουσες θεσμο¬ 
θετημένες διαδικασίες. 

• Τήρηση αρχείων επίσημων εγγράφων ληξιαρχικών 
γεγονότων. 

• Έκδοση αντιγράφων αποσπασμάτων ληξιαρχικών 
πράξεων ή άλλων θεσμοθετημένων πιστοποιητικών. 

• Περιοδική ενημέρωση των κρατικών υπηρεσιών 
(ΕΣΥΕ) για τις γεννήσεις, γάμους, θανάτους που συνέβη- 
σαν στην περιφέρεια του Δήμου. 

• Ενημέρωση των αντίστοιχων υπηρεσιών άλλων ΟΤΑ 
για τα ληξιαρχικά γεγονότα που επηρεάζουν τα στοιχεία 
των μητρώων/ αρχείων που τηρούνται στατμήματα αυτά. 

• Συνεργασία με ληξιαρχεία άλλων ΟΤΑ σε περιπτώ¬ 
σεις μεταβολών ή προσθήκης ληξιαρχικών πράξεων που 
βρίσκονται καταχωρημένες εκεί. 

• Κατάρτιση ετησίως των μητρώων αρρένων, τήρηση 
των αρχείων αυτών, ενημέρωση και τήρηση αρχείου των 
αποφάσεων των μεταβολών που επέρχονται σε αυτά. 

• Κατάρτιση των στρατολογικών πινάκων και έκδοση 
των απαιτούμενων πιστοποιητικών. 

• Μέριμνα για την έκδοση και δημοσίευση των αποφά¬ 
σεων των στρατιωτικών συμβουλίων. 

• Έκδοση των αναγκαίων πιστοποιητικών για την εισα¬ 
γωγή των ενδιαφερομένων στις διάφορες στρατιωτικές 
σχολές. 

• Σύνταξη και τήρηση των μητρώων διαφόρων απο- 
γραφών στρατολογικού ενδιαφέροντος. 

• Επιμέλεια της εφαρμογής της εκλογικής νομοθεσίας 
και εκτέλεση των καθηκόντων που ανατίθενται στο Δήμο 
από τον εκλογικό νόμο. 

• Τήρηση εκλογικών καταλόγων, ενημέρωση και έκδο¬ 
ση των σχετικών πιστοποιητικών για την έκδοση εκλογι¬ 
κών βιβλιαρίων. 

• Μέριμνα για την τήρηση των θεσμοθετημένων διαδι¬ 
κασιών για την διεξαγωγή των πολιτικών γάμων. 

Αρμοδιότητες σε θέματα Κοινωνικής Μέριμνας 

Οι αρμοδιότητεςτου γραφείου κοινωνικής μέριμνας κα¬ 
θορίζονται με βάση την ισχύουσα νομοθεσία. 

Αρμοδιότητες σε θέματα Δημοτικής Αστυνομίας 

Οι αρμοδιότητες του γραφείου της δημοτικής αστυνο¬ 
μίας καθορίζονται με βάση την ισχύουσα νομοθεσία. 

Αρμοδιότητες σε θέματα Τουρισμού 

• Συγκέντρωση και επεξεργασία στοιχείων που αφο¬ 
ρούν την υφιστάμενη κατάσταση του τουρισμού στο Δή¬ 
μο. 

• Παρακολούθηση της υλοποίησης προγραμμάτων 
τουριστικής προβολής της περιοχής του Δήμου (παρα¬ 
γωγή τουριστικού υλικού και εκδόσεις οδηγών για τους 
ταξιδιώτες, συνεργασία με άλλους Δήμους εντός και 
εκτός Χίου κ.λπ.). 

• Συνεργασία και συντονισμός με τους αρμόδιους φο¬ 
ρείς τουρισμού, ενώσεις ξενοδόχων και άλλων επαγγελ¬ 
ματικών φορέων καθώς και με κάθε φορέα ή άτομο που 

δραστηριοποιείται στοντουρισμόγιατην καταγραφή των 
προβλη μάτων του τομέα και για τη βελτίωση των παρεχό¬ 
μενων υπηρεσιών. 

• Εισήγηση και σχεδιασμός των προγραμμάτων πα¬ 
ρέμβασης του Δήμου στο χώρο της παροχής τουριστικών 
υπηρεσιών. 

Αρμοδιότητες σε θέματα Λειτουργίας Καταστημάτων 

• Χορήγηση αδειών ίδρυσης και λειτουργίας όλων των 
καταστημάτων και επιχειρήσεων, οι όροι λειτουργίας των 
οποίων καθορίζονται από υγειονομικές διατάξεις. 

• Χορήγηση αδειών μικροπωλητών και κατασκευή, λει¬ 
τουργία και εκμετάλλευση περιπτέρων και κυλικείων 
εντός κοινοχρήστων χώρων. 

• Χορήγηση αδειών λειτουργίας μουσικής σε δημόσια 
κέντρα, που προβλέπονται από αστυνομικές διατάξεις και 
χορηγούνται σύμφωνα με την υπ’ αριθμ. Α5/3010/1985 
υγειονομική διάταξη. 

• Χορήγηση των αδειών εγκατάστασης και λειτουργίας 
ψυχαγωγικών παιχνιδιών που προβλέπονται από αστυνο¬ 
μικές διατάξεις και δεν υπάγονται στις διατάξεις του ν. 
2000/1991. 

• Επιβολή διοικητικών κυρώσεων σε παραβάτες των 
όρων λειτουργίας των καταστημάτων (προσωρινή ή ορι¬ 
στική ανάκληση άδειας ή σφράγιση σύμφωνα με τις ισχύ- 
ουσες διατάξεις). 

• Τήρηση αρχείου των αδειών καταστημάτων υγειονο¬ 
μικού ενδιαφέροντος. 

Άρθρο 8 

Τα καθήκοντα της Οικονομικής Υπηρεσίας του Δήμου 
Οινουσσών ανάγονται στα παρακάτω αντικείμενα: 

Αρμοδιότητες σε θέματα Προϋπολογισμού και Εκκαθα¬ 
ριστικών Δαπανών 

I. Προϋπολογισμοί - Απολογισμοί - Οικονομική παρακο¬ 
λούθηση 

• Συγκέντρωση στοιχείων, διερεύνηση αναγκών και κα¬ 
τάρτιση των μεσοπρόθεσμων και ετήσιων προϋπολογι¬ 
σμών δαπανών λειτουργίας των υπηρεσιώντου Δήμου και 
των αντίστοιχων προϋπολογισμών εσόδων του Δήμου. 

• Παρακολούθηση της εξέλιξης των προηγούμενων 
προϋπολογισμών και τήρηση των σχετικών διαδικασιών 
και αρχείων. Εξαγωγή των αποκλίσεων μεταξύ προϋπο- 
λογισθέντων και απολογιστικών μεγεθών. Ερμηνεία των 
αποκλίσεων και εισήγηση διορθωτικών ενεργειών. 

• Σύνταξη των ετήσιων οικονομικών απολογισμών του 
Δήμου σε συνεργασία με το ταμείο. 

• Συνεργασία με τις άλλες διοικητικές ενότητες για την 
τήρηση διαδικασιών αμφίδρομής ενημέρωσης και ροής 
των οικονομικών πληροφοριών που σχετίζονται με την 
εκτέλεση του προϋπολογισμού της κάθε διοικητικής ενό¬ 
τητας και με τις αναθεωρήσεις του. 

• Σύνταξη και υποβολή στα πολιτικά όργανα περιοδι¬ 
κών οικονομικών απολογιστικών στοιχείων σύμφωνα με 
το σύστημα οικονομικής πληροφόρησης που εφαρμόζει 
ο Δήμος. 

II. Διαχείριση Δαπανών Προμήθειες 

• Παραλαβή των κάθε φύσης παραστατικών που απαι¬ 
τούνται κατά περίπτωση για την πληρωμή των οφειλών 
του Δήμου στους αντίστοιχους δικαιούχους. 

• Έλεγχος των προηγούμενων παραστατικών, έλεγχος 
της επάρκειας της αντίστοιχης πίστωσης του προϋπολο¬ 
γισμού του Δήμου και έκδοση χρηματικών ενταλμάτων 


πληρωμής. Αποστολή των ενταλμάτων στο ταμείο για την 
διενέργεια των πληρωμών. 

• Οικονομική διαχείριση και λογιστική παρακολούθηση 
των προγραμμάτων της ευρωπαϊκής ένωσης που συμμε¬ 
τέχει ο Δήμος. 

• Τήρηση αρχείων κάθε είδους παραστατικών και αντί¬ 
στοιχων δικαιολογητικών που χρησιμοποιούνται για την 
ενημέρωση του λογιστικού συστήματος του Δήμου. Πα¬ 
ροχή κάθε είδους στοιχείων που ζητούνται από δημόσιες/ 
ελεγκτικές υπηρεσίες σύμφωνα με τις διαδικασίες που 
ισχύουν εκάστοτε. 

• Μέριμνα για τη σύνταξη τεχνικών προδιαγραφών για 
την προμήθεια μηχανημάτων, τεχνικού εξοπλισμού ή υλι¬ 
κών για τις ανάγκες του Δήμου, και συμμετοχή στις αντί¬ 
στοιχες επιτροπές αξιολόγησης προσφορών και παραλα¬ 
βής· 

• Διαχείριση διαδικασιών προμηθειών του Δήμου (σύ¬ 
σταση επιτροπών, διαγωνισμοί, παραγγελίες κ.λπ.). 

• Τήρηση αρχείου παγίων κινητών περιουσιακών στοι¬ 
χείων του Δήμου. 

• Φροντίδα για την αποθήκευση των παγίων ή αναλώσι¬ 
μων υλικών και τήρηση διαδικασιών παράδοσης και πα¬ 
ραλαβής. 

III. Θέματα Προσωπικού - Μισθοδοσίας 

• Ενημέρωση των μηχανογραφικών αρχείων του προ¬ 
σωπικού με τα προηγούμενα στοιχεία και την εξαγωγή 
των περιοδικών μισθολογικών καταστάσεων ή γενικά των 
καταστάσεων πληρωμής κάθε είδους αμοιβής προς το 
προσωπικό του Δήμου. 

• Έλεγχος των προηγουμένων καταστάσεων και έγκαι¬ 
ρη διαβίβαση ενός αντιγράφου στο ταμείο για πληρωμές. 

• Τήρηση αρχείου καταβληθέντων αμοιβών στο προ¬ 
σωπικό του Δήμου και έκδοση των αντίστοιχων βεβαιώ¬ 
σεων αποδοχών. 

Αρμοδιότητες σε θέματα Εσόδων και Ακίνητης Περιου¬ 
σίας 

I. Διαχείριση Εσόδων 

• Συγκέντρωση στοιχείων για την εξακρίβωση των υπό¬ 
χρεων και του ύψους των χρηματικών υποχρεώσεων 
προς το Δήμο των φυσικών προσώπων ή των κάθε είδους 
επιχειρήσεων της περιοχής, για φόρους, εισφορές, τέλη, 
δικαιώματα που περιοδικά πρέπει να καταβάλλονται στο 
Δήμο με βάση τις ισχύουσες κάθε φορά διατάξεις της νο¬ 
μοθεσίας. 

• Έλεγχος της ακρίβειας των μεγεθών με βάση τα 
οποία υπολογίζονται το ύψος ανά υπόχρεο των προηγού¬ 
μενων φόρων, εισφορών, τελών, δικαιωμάτων κ.λπ. 

• Δημιουργία και τήρηση αρχείων υπόχρεων για την κα¬ 
ταβολή των επιμέρους ποσών που αποτελούν τακτικά 
έσοδα του Δήμου. 

• Επεξεργασία στοιχείων και περιοδικοί υπολογισμοί 
του ύψους των οφειλομένων ποσών κατά κατηγορία προ¬ 
σόδου και υπόχρεο. 

• Κατάρτιση βεβαιωτικών καταλόγων υπόχρεων και αντι¬ 
στοίχων οφειλομένων ποσών κατά κατηγορία προσόδου. 

• Μέριμνα για την ενημέρωση των υπόχρεων για την κα¬ 
ταβολή των προηγουμένων οφειλομένων ποσών και μέρι¬ 
μνα για την τήρηση των διαδικασιών που ισχύουν για τις 
προσφυγές των υπόχρεων όταν αμφισβητούν το ύψος 
των οφειλομένων ποσών. 

• Οριστικοποίηση των βεβαιωτικών καταλόγων μετά 
την ολοκλήρωση των διαδικασιών των τυχόν προσφυγών 
για την εκτέλεση των αντίστοιχων εισπράξεων. 

• Τήρηση των αντίστοιχων διαδικασιών και έκδοση βε¬ 
βαιώσεων / αδειών που σχετίζονται με την είσπραξη δια- 
φόρωντελών, δικαιωμάτων ή εισφορών. 

• Τήρηση όλωντων οικονομικών δοσοληψιών που σχε¬ 
τίζονται με τη λειτουργίατων νεκροταφείων, την ύδρευση 
κλπ. 

II. Δημοτική Περιουσία - Κληροδοτήματα 

• Τήρηση αρχείου της δημοτικής ακίνητης περιουσίας. 

• Μέριμνα για την αξιοποίηση / εκμετάλλευση της δη¬ 
μοτικής ακίνητης περιουσίας (μισθώσεις, κατάρτιση σχε¬ 
τικών συμβάσεων κ.λπ.). 

• Τήρηση αρχείου κληροδοτημάτων προς το Δήμο και 
μέριμνα για την αξιοποίησή τους. 

• Τήρηση των διαδικασιών που σχετίζονται με τις δω¬ 
ρεές προς το Δήμο. 

Αρμοδιότητες σε θέματα Δημοτικού Ταμείου 

• Διαμόρφωση και παρακολούθηση των Ταμειακών 
προγραμμάτων του Δήμου με τη συνεχή παρακολούθηση 
των υποχρεώσεων και των αναμενόμενων εισπράξεων. 

• Παραλαβή των χρηματικών ενταλμάτων πληρωμών 
και διενέργεια των πληρωμών προς τους δικαιούχους με¬ 
τά από έλεγχο των τυχόν επιπρόσθετων δικαιολογητικών 
που ορίζει ο νόμος ότι πρέπει να προσκομίζουν οι δικαι¬ 
ούχοι. 

• Καταγραφή των διενεργούμενων πληρωμών σύμφω¬ 
να με τις ισχύουσες διαδικασίες. 

• Μέριμνα για την απόδοση των κάθε φύσης κρατήσε¬ 
ων υπέρ τρίτων που αντιστοιχούν στα επιμέρους εντάλ¬ 
ματα πληρωμής. 

• Διενέργεια εισπράξεων αντίστοιχων οφειλών προς το 
Δήμο. Έκδοση αντίστοιχων γραμματίων εισπράξεως και 
σχετική ενημέρωση του περιοδικού αρχείου οφειλετών 
κατά οφειλέτη. 

• Παρακολούθηση της πραγματοποίησης των υποχρε¬ 
ώσεων των οφειλετών προς το Δήμο και ενημέρωση του 
λογιστηρίου για τις καθυστερούμενες οφειλές. 

• Κατάρτιση των περιοδικών καταστάσεων προς πλη¬ 
ρωμή και πληρωθέντων εξόδων. 

• Παραλαβή των βεβαιωτικών καταλόγων των υπόχρε¬ 
ων καιτων αντίστοιχων οφειλομένων στο Δήμο ποσών κα¬ 
τά κατηγορία προσόδου. Έκδοση και μέριμνα γιατην κοι¬ 
νοποίηση ατομικών ή ειδικών προσκλήσεων προς τους 
οφειλέτες του Δήμου. 

• Αρχική ενημέρωση περιοδικού αρχείου οφειλετών 
κατά οφειλέτη όπου αναγράφονται τα οφειλόμενα ποσά 
ανά κατηγορία προσόδου. 

• Τήρηση των διαδικασιών, αρχείων και γενικά λογα- 
ριασμώντου λογιστικού συστήματος του Δήμου που αφο¬ 
ρούν τα εισπρακτέα και τα πραγματοποιηθέντα έσοδα 
του Δήμου, σύμφωνα με τις ισχύουσες διαδικασίες. 

• Κατάρτιση των περιοδικών καταστάσεων εισπραχθέ- 
ντων και εισπρακτέων εσόδων. 

• Τήρηση φυσικού ταμείου στα γραφεία του Δήμου. 
Διενέργεια χρηματικών δοσοληψιών με τις τράπεζες. 

• Τήρηση αρχείων κάθε είδους παραστατικών και αντί¬ 
στοιχων δικαιολογητικών που χρησιμοποιούνται για την 
ενημέρωση του λογιστικού συστήματος του Δήμου. Πα¬ 
ροχή κάθε είδους στοιχείων που ζητούνται από δημόσιες 
/ ελεγκτικές υπηρεσίες σύμφωνα με τις διαδικασίες που 
ισχύουν εκάστοτε. 

Αρμοδιότητες αυτοτελούς γραφείου Κέντρου Εξυπη¬ 
ρέτησης Πολιτών. 


Η παροχή διοικητικών πληροφοριών, καθώς το ΚΕΠ 
ενημερώνει τους πολίτες για το σύνολο των ζητημάτων 
που αφορούν την δημόσια, χρησιμοποιώντας την κεντρι¬ 
κή βάση πληροφοριακών δεδομένων του ΥΠΕΣΔΔΑ. 

Η διεκπεραίωση των υποθέσεων των πολιτών από την 
υποβολή της αίτησης μέχρι την έκδοση της τελικής πρά¬ 
ξης σε συνεργασία με τις καθ’ ύλην αρμόδιες υπηρεσίες. 

Η άμεση διεκπεραίωση απλών υποθέσεων πολιτών και 
η επιτόπου παράδοση σε αυτούς βασικών πιστοποιητι¬ 
κών, βεβαιώσεων και άλλων διοικητικών εγγράφων. 

Στο ΚΕΠ ο πολίτης μπορεί: 

Να ενημερωθεί για τις ενέργειες που απαιτούνται για τη 
διεκπεραίωση διοικητικών υποθέσεων. Ο πολίτης λαμβά¬ 
νει την πληροφόρηση που αναζητά είτε στην πρώτη επα¬ 
φή όταν πρόκειται για απλά ζητήματα είτε σε μεταγενέ¬ 
στερη τηλεφωνική επικοινωνία όταν το ερώτημα χρήσζει 
περαιτέρω διερεύνησης από το ΚΕΠ. 

Να προμηθευτεί τα κατάλληλα έντυπα αιτήσεων, ανά¬ 
λογα με τη διοικητική διαδικασία για την οποία ενδιαφέ- 
ρεται. 

Να καταθέσει αίτηση για τη διεκπεραίωση υπόθεσής 
του, τα στοιχεία της οποίας καταχωρούνται σε ειδικό 
πρωτόκολλο, προκειμένου να είναι δυνατή η παρακολού¬ 
θηση της πορείας διεκπεραίωσης. 

Να παραλάβει διοικητικά έγγραφα αυτοπροσώπως ή να 
ζητήσει να του αποσταλούν ταχυδρομικά στην ταχυδρο¬ 
μική διεύθυνση που θα δηλώσει, με συστημένη επιστολή 
και με αντικαταβολή του κόστους αποστολής. 

Να υποβάλλει παράπονα για περιπτώσεις κακοδιοίκη¬ 
σης, αλλά και προτάσεις για βελτιώσεις των διοικητικών 
διαδικασιών. 

Το ΚΕΠ: 

Συμπληρώνει τις αιτήσεις των πολιτών σε συνεργασία 
με αυτούς. 

Ελέγχει την πληρότητα των αιτήσεων των πολιτών και 
σε περίπτωση που για τη διεκπεραίωση της υπόθεσης 
απαιτούνται δικαιολογητικά, που δεν υποβάλλονται μαζί 
με την αίτηση, το ΚΕΠ τα αναζητά καιταπαραλαμβάνει με 
οποιονδήποτε πρόσφορο τρόπο από τις αρμόδιες υπηρε¬ 
σίες, μετά από σχετική εξουσιοδότηση των πολιτών. 

Διαβιβάζει πλήρεις τους φακέλους των υποθέσεων πο¬ 
λιτών, στην αρμόδια για την διεκπεραίωση τους υπηρε¬ 
σία, με οποιονδήποτε πρόσφορο τρόπο. 

Παρακολουθεί τη διαδικασία διεκπεραίωσης των υπο¬ 
θέσεων πολιτών και την τήρηση των νόμιμων χρονικών 
προθεσμιών από τις καθ’ ύλην αρμόδιες υπηρεσίες. 

Παραλαμβάνει από την αρμόδια υπηρεσία διεκπεραίω¬ 
σης της υπόθεσης και παραδίδει στον ενδιαφερόμενο πο¬ 
λίτη το τελικό διοικητικό έγγραφο ή το αποστέλλει στην 
διεύθυνση που έχει αυτός δηλώσει, με συστημένη επι¬ 
στολή και με αντικαταβολή. 

Υποδέχεται και διαχειρίζεται τα παράπονα και τις προτά- 
σειςτωνπολιτώνγιαβελτιώσειςτωνδιοικητικώνδιαδικασιών. 

• Επιπλέον στο ΚΕΠ οι πολίτες μπορούν επιτόπου και 
άμεσα να: Επικυρώνουν διοικητικά έγγραφα, να θεωρούν 
το γνήσιο της υπογραφής τους, να προμηθεύονται παρά¬ 
βολα, υπεύθυνες δηλώσεις κ.λπ., να παραλαμβάνουν το 
αποδεικτικό φορολογικής ενημερότητας. 

Άρθρο 9 

Τα καθήκοντα της Τεχνικής Υπηρεσίας του Δήμου Οι- 
νουσσών ανάγονται στα παρακάτω αντικείμενα με βάση 
τις αρμοδιότητες: 

Αρμοδιότητες σε θέματα Προγραμματισμού - Μελετών 
και Έργων 

• Προσδιορισμός στόχων, ετήσιων και μεσοπρόθε¬ 
σμων, που αφορούν τον προγραμματισμό τεχνικής δρα¬ 
στηριότητας του Δήμου ως προς την εκτέλεση νέων τε¬ 
χνικών έργων στην περιοχή του Δήμου, την εκτέλεση ερ¬ 
γασιών συντήρησης της υφιστάμενης κοινόχρηστης 
υποδομής και τις εργασίες των λοιπών τομέων της Τεχνι¬ 
κής Υπηρεσίας. 

• Προγραμματισμός ετήσιος και μεσοπρόθεσμος με¬ 
λετών και κατασκευών νέων έργων και συντηρήσεων που 
αναλαμβάνει ο Δήμος και εργασιών των λοιπών τομέων 
της τεχνικής υπηρεσίας και καθορισμός προϋποθέσεων 
υλοποίησης (χρονοδιάγραμμα, τεχνικός εξοπλισμός, αν¬ 
θρώπινο δυναμικό κ.λπ.) 

• Προγραμματισμός προμηθειών του Δήμου και εισή¬ 
γηση της σκοπιμότητας τους σε συνεργασία με την οικο¬ 
νομική και διοικητική υπηρεσία. 

• Εισήγηση για την σκοπιμότητα ανάθεσης συγκεκρι¬ 
μένων μελετών τεχνικών έργων σε τρίτους εκτός του Δή¬ 
μου (προμελέτες, προκαταρκτικές μελέτες, οριστικές με¬ 
λέτες, μελέτες εφαρμογής). Κατάρτιση προδιαγραφών 
μελετών και τήρηση των διαδικασιών ανάθεσης συγκε¬ 
κριμένων μελετών σε τρίτους (σύνταξη προκηρύξεων, 
τευχών προδιαγραφών, αξιολόγηση εκδηλώσεων ενδια¬ 
φέροντος, κ.λπ.). 

• Παρακολούθηση της εκπόνησης μελετών τεχνικών 
έργων που ανατίθενται σε τρίτους, τήρηση των διαδικα¬ 
σιών παρακολούθησης ελέγχου και παραλαβής των με¬ 
λετών από ποιοτικής και συμβατικής άποψης. 

• Σύνταξη τεχνικών μελετών είτε για έργα που θα εκτε- 
λεσθούν με αυτεπιστασία είτε για έργα που θα ανατεθούν 
σε τρίτους, στις περιπτώσεις που αποφασίζεται η εκπό¬ 
νηση μελετών από τις υπηρεσίες του Δήμου. 

• Εισήγηση για την σκοπιμότητα ανάθεσης της κατα¬ 
σκευής τεχνικών έργων σε τρίτους. Κατάρτιση προδια¬ 
γραφών τεχνικών έργων καιτήρηση των διαδικασιών ανά¬ 
θεσης έργων σε τρίτους (δημοπρατήσεις, αξιολόγηση 
προσφορών, σύνταξη συμβάσεων κ.λπ.). 

• Επίβλεψη εκτέλεσης τεχνικών έργων που εκτελούνται 
είτε με αυτεπιστασία είτε από τρίτους. Τήρηση των διαδι¬ 
κασιών παρακολούθησης και ελέγχου εκτέλεσης και πα¬ 
ραλαβής τεχνικών έργων από ποιοτικής, ποσοτικής και 
συμβατικής άποψης. 

• Φροντίδα για την παρακολούθηση και τήρηση της νο¬ 
μοθεσίας που έχει σχέση με την ανάθεση, παρακολούθη¬ 
ση, εκτέλεση και παραλαβή μελετών και τεχνικών έργων. 

Για την εκτέλεση των λειτουργιών του τμήματος συ¬ 
γκροτούνται ειδικά συνεργεία. Οι σχετικές με τα συνερ¬ 
γεία αρμοδιότητες του τμήματος περιλαμβάνουν: 

• Συγκρότηση, οργάνωση, συντονισμό και γενικά διοί¬ 
κηση των συνεργείων του τμήματος. 

• Καθορισμό του προγράμματος δράσης των συνερ¬ 
γείων (καθορισμός αναγκαίων έργων, συντηρήσεων, 
κ.λπ.). Ανάλυση του προγράμματος έτσι ώστε να καθορι¬ 
στούν και οι ανάγκεςτου κάθε συνεργείου σε τεχνικό εξο¬ 
πλισμό, εργαλεία, υλικά κ.λπ. 

• Επίβλεψη από διοικητική και τεχνική άποψη των ερ¬ 
γασιών που εκτελούν τα συνεργεία. 

• Συγκρότηση και διοίκηση συνεργείου αμέσου επέμ¬ 
βασης σε περιπτώσεις επειγόντων εργασιών εκτός προ¬ 
γράμματος. 


• Μέριμνα για την έγκαιρη προμήθεια των υλικών των 
εργασιών που εκτελεί το κάθε συνεργείο. 

• Χειρισμός και φροντίδα για τη συντήρηση και αξιο¬ 
ποίηση των μηχανημάτων, τεχνικών μέσων και εργαλείων 
που χρησιμοποιείτο συνεργείο. 

• Εισήγηση για την αναγκαιότητα χρησιμοποίησης συ¬ 
νεργείων τρίτων με την ανάθεση των σχετικών εργασιών. 
Επίβλεψη εργασιών που εκτελούνται από συνεργεία τρί¬ 
των. 

Συνεργείο Τεχνικών Έργων 

• Κατασκευή, επισκευή, συντήρηση, διακόσμηση και 
εξοπλισμός των κτηρίων και εγκαταστάσεων που ανα¬ 
λαμβάνει να κατασκευάσει, επισκευάσει ή συντηρήσει ο 
Δήμος. 

• Επισκευή, συντήρηση έργων οδοποιίας και λοιπών 
έργων υποδομής. 

• Επισκευή, συντήρηση έργων διαμόρφωσης υπαί¬ 
θριων χώρων (πεζόδρομοι, πλατείες, παιδικές χαρές, 
κ.λπ.). 

Αρμοδιότητες σε θέματα Ύδρευσης Αποχέτευσης και 
Ηλεκτροφωτισμού 

• Φροντίδα για την καλή λειτουργία και συντήρηση του 
συστήματος ύδρευσης / αποχέτευσης. 

• Καταμέτρηση της κατανάλωσης νερού και ενημέρω¬ 
ση με τα σχετικά στοιχεία της οικονομικής υπηρεσίας. 

• Επέκταση, συντήρηση, επισκευή και βελτίωση του δι¬ 
κτύου ηλεκτροφωτισμού των οδών και γενικά των κοινό¬ 
χρηστων υπαίθριων χώρων του Δήμου καθώς και του φω¬ 
τισμού για την ανάδειξη των δημοτικών κτηρίων, μνημεί¬ 
ων και αρχαιολογικών χώρων της περιοχής του Δήμου. 

• Την εγκατάσταση και συντήρηση κάθε είδους πληρο¬ 
φοριακών πινακίδων στην περιοχή του Δήμου (πινακίδες 
ονομασίας οδών και πλατειών, παροχής πληροφοριών σε 
θέματα του Δήμου, κ.λπ.). 

Αρμοδιότητες σε θέματα Καθαριότητας 

• Εκτέλεση εργασιών ανάπτυξης πρασίνου δηλαδή συ¬ 
ντήρησης, καθαριότητας, φυτοπροστασίας, βελτίωσης 
και επέκτασης των χώρων πρασίνου καθώς και των υπαί¬ 
θριων χώρων γενικότερα μέσα στα όρια του Δήμου. 

• Εκτέλεση εργασιών καθαριότητας των κοινόχρηστων 
χώρων μέσα στην περιφέρεια του Δήμου (δρόμοι, πλατεί¬ 
ες, ακτές, πλαζ κ.λπ.). 

• Εκτέλεση εργασιών αποκομιδής, μεταφοράς και 
απόρριψης απορριμμάτων. 

• Τη συντήρηση, κατασκευή τάφων και την συντήρηση 
της τεχνικής υποδομής και του πρασίνου στους χώρους, τα 
κτήρια και γενικά στις εγκαταστάσεις του νεκροταφείου. 

• Την καθαριότητα, ευπρέπεια, διακόσμηση κλπ. Στους 
χώρους του νεκροταφείου. 

• Ταφές /εκταφές. 

• Τη φύλαξη του νεκροταφείου. 

Αρμοδιότητες σε θέματα Αγροτικής Ανάπτυξης και Πε¬ 
ριβάλλοντος 

• Επεξεργασία προτάσεων προς τις αρμόδιες για την 
εκπόνηση μελετών, τη σύνταξη σχεδίων και την υλοποίη¬ 
ση προγραμμάτων για την αγροτική ανάπτυξη της περιο¬ 
χής του Δήμου. 

• Παροχή συμβουλευτικών υπηρεσιών και ενημέρωση/ 
πληροφόρηση των αγροτών σε θέματα γεωπονίας. 

• Υποστήριξη της συμμετοχής του Δήμου στην κατάρ¬ 
τιση των νομαρχιακών προγραμμάτων αγροτικής ανά¬ 
πτυξης και παρακολούθηση των εφαρμοζομένων μέ¬ 
τρων. 

• Συνεργασία μετά αρμόδια τμήματα της Ν.Α. και συμ¬ 
μετοχή σε προγράμματα ενημέρωσης για την ανάπτυξη 
νέων βιολογικών καλλιεργειών, την εφαρμογή προγραμ¬ 
μάτων αναδιάρθρωσης, την προστασία των περιοχών γης 
υψηλής παραγωγικότητας. 

• Συμμετοχή στα προγράμματα της Ν.Α., της περιφέ¬ 
ρειας και του κράτους για την ισόρροπη ανάπτυξη της γε¬ 
ωργικής βιομηχανίας, του αγροτοτουρισμού, την ενημέ¬ 
ρωση για την τήρηση των περιβαλλοντικών όρων λει¬ 
τουργίας. 

• Εντοπισμός ελλείψεων αγροτικής οδοποιίας και άλ¬ 
λων έργων υποδομής (υδραυλικών - εγγειοβελτιωτικών 
έργων) και υποβολή σχετικών προτάσεων στις αρμόδιες 
υπηρεσίες του Νομού και της Περιφέρειας. 

• Διατύπωση προτάσεων στο δασαρχείο ή στο τμήμα 
αναδασώσεων του υπουργείου γεωργίας για την αναδά¬ 
σωση περιοχών. 

• Συμμετοχή του Δήμου στην οργάνωση της πυροπρο¬ 
στασίας των δασικών εκτάσεων. 

• Υποβολή προτάσεων στην Ε.Ε. και στο Υπουργείο γε¬ 
ωργίας για χρηματοδότηση ενεργειών προστασίας και 
αξιοποίησης δασικών εκτάσεων. 

• Διαχείριση διαδικασιών που σχετίζονται με τον ΟΓΑ, 
με αποζημιώσεις του ΕΛΓΑ και με επιδοτήσεις της Διεύ¬ 
θυνσης Γεωργίας της Ν.Α. (ενημέρωση αγροτών, συγκέ¬ 
ντρωση των αιτήσεων και δηλώσεων κ.λπ.). 

Άρθρο 10 

1. Θέματα διορισμού, καθηκόντων, περιορισμών, χρό¬ 
νου εργασίας, αστικής ευθύνης, δικαιωμάτων, υποχρεώ¬ 
σεων, μεταβολώντης κατάστασης, πειθαρχικών αδικημά¬ 
των, ποινών, λύσης της υπαλληλικής σχέσης των προβλε- 
πόμενων από τον παράγοντα Οργανισμό Μονίμων 
Υπαλλήλων διέπονται από τις διατάξεις των ν. 1188/1981 
και 1588/1986, όπως αυτοί συμπληρώνονται ή τροποποι¬ 
ούνται ή και πιθανών νέων που τυχόν θα ισχύσουν. 

2. Αντίστοιχα με τα παραπάνω θέματα του προσωπικού 
με σύμβαση εργασίας ιδιωτικού δικαίου, έχουν εφαρμο¬ 
γή οι διατάξεις του π.δ. 410/1988, όπως αυτό τροποποιεί¬ 
ται ή συμπληρώνεται μεταγενέστερα και ισχύει για τους 
ΟΤΑ και νέων που τυχόν θα ισχύσουν. 

Άρθρο 11 

1. Κατάταξη Υπηρετούντος Προσωπικού 

Κατά την έναρξη της ισχύος του παρόντος Οργανισμού 
οι υπηρετούντες στο Δήμο οργανικοί υπάλληλοι κατα¬ 
τάσσονται στις αντίστοιχες θέσεις των οικείων κλάδων. 

Οι προβλεπόμενες από τον παρόντα οργανισμό θέσεις 
κατά κλάδο καλύπτουν όλους τους εργαζόμενους στο 
Δήμο ανεξαρτήτως σχέσεως εργασίας, καθώς και ορι¬ 
σμένο επιπλέον αριθμό θέσεων για την κάλυψη των υφι¬ 
σταμένων και μελλοντικών αναγκών των υπηρεσιών του 
Δήμου. 

2. Κατανομή Προσωπικού 

Η κατανομή του προσωπικού σε διευθύνσεις, τμήματα 
γίνεται πάντοτε με απόφαση δημάρχου ανάλογα με τις 
ανάγκες όλων των υπηρεσιών του Δήμου. Προϊστάμενοι 
διευθύνσεων και τμημάτων ορίζονται πάντοτε με απόφα¬ 
ση του δημάρχου οι κρινόμενοι από το αρμόδιο υπηρε¬ 
σιακό συμβούλιο υπάλληλοι λαμβάνοντας υπόψη τις λει¬ 
τουργικές ανάγκες των μονάδων τα προσόντα, την πείρα 
και τις ειδικές γνώσεις των υπαλλήλων. 


3. Η ισχύς του παρόντος οργανισμού αρχίζει από τη δη¬ 
μοσίευσή του στην Εφημερίδα της Κυβερνήσεως, οπότε 
παύει να ισχύει κάθε προηγούμενη σχετική απόφαση. 

Από την ψήφιση του ανωτέρω Οργανισμού Εσωτερικής 
Υπηρεσίας δεν προκαλείται δαπάνη σε βάρος του προϋ¬ 
πολογισμού του οικονομικού έτους 2005, ούτε για τα επό¬ 
μενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 3 Αυγούστου 2005 
Με εντολή Γενικού Γραμματέα Περιφέρειας 
Η Διευθύντρια 
Β. ΜΠΑΛΑΣΚΑ 

- ♦ - 

( 2 ) 

Απόκτηση της Ελληνικής ιθαγένειας από τον ομογενή Κα¬ 
λοέροβ Ιλβάρντις (ΚΑΙΟΕΒΟν ΙΙΛ/ΑΒϋΙΒ) του Βασιλεί¬ 
ου και της Ελεονόρας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Με την υπ’ αριθμ. 6255/28.7.2005 απόφαση του Γενικού 
Γ ραμματέα Περιφέρειας Κρήτης, που εκδόθηκε σύμφωνα 
με τις κείμενες διατάξεις, γίνεται δεκτή η από 6.6.2005 αί¬ 
τηση του ομογενούς Καλοέροβ Ιλβάρντις (ΚΑΙΟΕΒΟν Ι1_- 
νΑΒϋΙδ) του Βασιλείου και της Ελεονόρας περί χορήγη¬ 
σης της Ελληνικής ιθαγένειας και εγκρίνεται ο εξελληνι- 
σμόςτου επωνύμου του από Καλοέροβ σε Καλογερίδης. 

Την Ελληνική ιθαγένεια αποκτά ο ανωτέρω ομογενής 
από της δόσεως του όρκου του Έλληνα Πολίτη εντός 
έτους από τη δημοσίευση της παρούσης απόφασης στην 
Εφημερίδα της Κυβερνήσεως. 

Ο Γενικός Γραμματέας Περιφέρειας 
ΣΕΡΑΦΕΙΜ ΤΣΟΚΑΣ 
-♦- 

(3) 

Απόκτηση της Ελληνικής ιθαγένειας από τον ομογενή Μα- 
ντουδάκη Βιτάλι (ΜΑΝϋυϋΑΚΙ νίΤΑϋΥ) του Γ ιούρι και 
της Ζάννας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Με την υπ’ αριθμ. 5910/28.7.2005 απόφαση του Γενικού 
Γ ραμματέα Περιφέρειας Κρήτης, που εκδόθηκε σύμφω¬ 
να με τις κείμενες διατάξεις, γίνεται δεκτή η από 
10.12.2001 αίτηση του ομογενούς Μαντουδάκη Βιτάλι 
(ΜΑΝΟυΟΑΚΙ νίΤΑϋΥ) του Γιούρι και της Ζάννας περί 
απόκτησης της Ελληνικής Ιθαγένειας. 

Την Ελληνική Ιθαγένεια αποκτά ο ανωτέρω ομογενής 
από της δόσεως του όρκου του Έλληνα Πολίτη εντός 
έτους από τη δημοσίευση της παρούσης απόφασης στην 
Εφημερίδα της Κυβερνήσεως. 

Ο Γενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 
-♦- 

Αριθ. 17/12128 

Έκθεση εκτίμησης περιουσιακών στοιχείων του Δήμου 
Ωραιοκάστρου Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1) Τις διατάξεις του άρθρου 9 του κ.ν. 2190/1920 όπως 
τροποποιήθηκε με το π.δ. 409/1986. 

2) Τις διατάξεις του άρθρου 21 του ν. 1599/1986. 

3) Τον Κωδικοποιημένο Οργανισμό Εσωτερικής Υπηρε¬ 
σίας Νομαρχιακής Αυτοδιοίκησης Θεσσαλονίκης όπως 
τροποποιήθηκε και συμπληρώθηκε (τεύχος Β’ ΦΕΚ 
1545/15.10.2004). 

4) Την υπ’ αριθμ. 6938/8.3.2002 απόφαση του Νομάρχη 
Θεσσαλονίκης σχετικά με ανάθεση στο Διευθυντή της Δι¬ 
εύθυνσης Εταιριώντης εξουσίας να υπογράφει «Με Εντο¬ 
λή Νομάρχη». 

5) Την από 22.7.2005 έκθεση εκτίμησης της επιτροπής 
του άρθρου 9 του κ.ν. 2190/1920 ακινήτων ιδιοκτησίας 
του Δήμου Ωραιοκάστρου Θεσσαλονίκης εισφερόμενων 
«κατά χρήση» σε Δημοτική Επιχείρηση, αποφασίζουμε: 

Εγκρίνουμε τη δημοσίευση των στοιχείων της παραπά¬ 
νω έκθεσης στο τεύχος Β’ του Φύλλου της Εφημερίδας 
της Κυβερνήσεως. 

Θεσσαλονίκη, 2 Αυγούστου 2005 

Με εντολή Νομάρχη 
Η Προϊσταμένη 
ΕΛΕΝΗ ΓΑΛΕΤΖΙΔΟΥ 


ΕΚΘΕΣΗ 

Εκτίμησης ακινήτων ιδιοκτησίας του Δήμου 
Ωραιοκάστρου, εισφερομένων «κατά χρήση» σε 
Δημοτική Επιχείρηση. 

Θεσσαλονίκη 22.7.2005 

Προς Νομαρχιακή Αυτοδιοίκηση Θεσσαλονίκης 

Δ/νση Εταιρειών 

ΕΝΤΑΥΘΑ 

Σε εκτέλεση της υπ’ αριθμ. 17/8384/14.7.2005 εντολής 
σας, οι κάτωθι υπογεγραμμένοι: 

1) Ιωάννης Σκούρας, Δ/ντής της Δ/νσης Εμπορίου της 
Ν.Α. Θεσσαλονίκης. 

2) Νικόλαος Αδαμαντιάδης, προϊστάμενος του τμήμα¬ 
τος Προστασίας Καταναλωτού της ιδίας Δ/νσης και 

3) Παναγιώτης Αναγνωστόπουλος, εκπρόσωπος του 
Εμπορικού και Βιομηχανικού Επιμελητηρίου Θεσσαλονί¬ 
κης, 

αποτελούντες τα μέλη της επιτροπής εμπειρογνωμό¬ 
νων του άρθρου 9 του ν. 2190/1920 περί Α.Ε. για την εκτί¬ 


μηση της αξίας ακινήτων ιδιοκτησίας του Δήμου Ωραιο¬ 
κάστρου, εισφερομένων «κατά χρήση» και για διάστημα 
πέντε (5) ετών, στην «Δημοτική Επιχείρηση Τοπικής Ανά¬ 
πτυξης Ωραιοκάστρου - ΑΕΤΑΩ», διενεργήσαμε αυτοψία 
και έλεγχο ιδιοκτησίας και παραθέτουμε το πόρισμά μας. 

ΠΕΡΙΓΡΑΦΗ 

Ο Δήμος Ωραιοκάστρου με την υπ’ αριθμ. 283/2005 
απόφαση του Δημοτικού Συμβουλίου του απεφάσισε να 
παραχωρήσει «κατά χρήση» για διάστημα μιας πενταε¬ 
τίας, στην αμιγή «Δημοτική Επιχείρηση Τοπικής Ανάπτυ¬ 
ξης Ωραιοκάστρου - ΔΕΤΑΩ» τα εξής γήπεδα τα οποία εί¬ 
ναι τμήματα του Οικοδομικού Τετραγώνου 35 (ή Γ. 119 με¬ 
τά το Γ.Π.Σ. με το οποίο το Ο.Τ. 35 χαρακτηρίσθηκε ως Γ. 
119 με χρήση ως «χώροςαθλητικών εγκαταστάσεων»), το 
οποίο περιήλθε στην πλήρη κυριότητα, νομή και κατοχή 
της τότε Κοινότητας Ωραιοκάστρου και ήδη του ομωνύ¬ 
μου Δήμου, με την οριστική διανομή του έτους 1939 και 
την υπ’ αριθμ. Ε/27.449/10/10/1953 απόφαση του Υπουρ¬ 
γού Γεωργίας, που δημοσιεύθηκε στο ΦΕΚ 
Β’251/7.11.1953 και μετεγράφη νομίμως στο Υποθηκοφυ¬ 
λακείο Θεσσαλονίκης, στον τόμο 174 με α/α 643, όπως 
φαίνεται από στον κτηματολογικό πίνακα και το συνημμέ¬ 
νο τοπογραφικό διάγραμμα της Αγρ. Τοπ. Μηχανικού Ευ¬ 
δοκίας Μάγγου, ήτοι: 

1. Ένα γήπεδο αντισφαίρισης εμβαδού μ.τ.. 1.300 περί¬ 
που με στοιχεία ΑΒΓΔΑ. 

2. Ένα γήπεδο ποδοσφαίρου 5X5 εμβαδού μ.τ.. 1.570 
περίπου με στοιχεία ΕΖΗΘΕ. 

Το ανωτέρω Οικοδομικό Τετράγωνο ευρίσκεται εντός 
του Δήμου Ωραιοκάστρου και περιβάλλεται από τις 
οδούς Μελίνας Μερκούρη -Θεσσαλονίκης -Λ. Βύρωνα - 
Γαβρά. 

Η επιτροπή αφού έλαβε υπόψη της την αντικειμενική και 
εμπορική αξία των οικοπέδων της περιοχής και το άρθρο 
15 του ν. 2961/2001 «Κωδ. Φορ. Κληρονομιών... κ.λπ.», 
ομόφωνα αποφασίζει και εκτιμά την αξία του «περιουσια¬ 
κού δικαιώματος» της παραχώρησης κατά χρήση των ως 
άνω γηπέδων για 5 έτη, στο ποσό των ογδόντα τεσσάρων 
χιλιάδων (84.000) ευρώ. (1/20 της αξίας της πλήρους κυ¬ 
ριότητας για κάθε χρόνο χρήσης). 

Η Επιτροπή 

ΙΩΑΝ. ΣΚΟΥΡΑΣ - Ν. ΑΔΑΜΑΝΤΙΑΔΗΣ - 
Π. ΑΝΑΓΝΩΣΤΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




